cyanic-selkie/wikianc huggingface dataset:
Alpo Marttinen
Sotilasura Suomessa
Marttinen suoritti reserviupseerikurssi 14:n 1927–1928 ja jatkoi kadettikurssille 11 1928–1930. Hän palveli 1928 KTR 2:ssa ja 1930–1933 KKR:ssä nuorempana upseerina. Kadettikoulussa hän opetti 1933–1934. Taistelukoulun luutnanttikurssin Marttinen kävi 1934. Pohjan Rykmentissä hän palveli adjutanttina sekä komppanianvarapäällikkönä 1934–1936. Sotakorkeakoulun yleisen osaston kurssin 13 hän suoritti 1936–1938. Kemin sotilaspiirin esikunnassa hän oli toimistoupseerina 1938–1939.
Talvisodan ajan Marttinen palveli Hjalmar Siilasvuon 9. divisioonan esikuntapäällikkönä Pohjois-Suomessa. Välirauhan aikana hän oli toimistopäällikkönä III armeijakunnan esikunnan operatiivisessa toimistossa. Jatkosodan sytyttyä Marttinen toimi IV armeijakunnan esikunnassa toimisto- ja osastopäällikkönä 1941–1942. 17. divisioonan esikuntapäällikkönä hän oli 1942–1943. Ruotsinkielisen jalkaväkirykmentti 61:n komentajana Marttinen toimi 30. lokakuuta 1942 – 7. lokakuuta 1944. Vuoden 1944 syksyllä Marttinen toimi jälleen Siilasvuon III armeijakunnan esikuntapäällikkönä Lapin sodassa. Sodan jälkeen Marttinen toimi Keski-Suomen sotilasläänin esikuntapäällikkönä 1944–1945, Vaasan sotilaspiirin päällikkönä 1945 sekä JR 6:n komentajana.
Ylennykset: Reservivänrikki 30. elokuuta 1928, vänrikki 16. toukokuuta 1930, luutnantti 22. huhtikuuta 1932, kapteeni 16. toukokuuta 1938, majuri 9. marraskuuta 1940, everstiluutnantti 10. marraskuuta 1941, eversti 23. kesäkuuta 1944.
Asekätkentäjuttu, AKS ja maastalähtö
Marttinen kuului Akateemiseen Karjala-Seuraan (AKS), ja hän oli asekätkentäjutun avainhenkilöitä. Marttisen johtamaa, Suomesta sodan jälkeen poistuneiden ja Yhdysvaltain armeijaan värväytyneiden miesten ryhmää on kutsuttu ”Marttisen miehiksi”. Vuonna 1945 Ruotsissa asuva suomalainen luutnantti Harry Järv auttoi asekätkentään osallistunutta Marttista pakenemaan Ruotsiin, vaikka on myöhemmin on kertonut, ettei pitänyt hänestä ihmisenä. Harry Järv oli myös itse punaisen Valpon etsimien pakolaisten joukossa.
Sotilasura Yhdysvalloissa
Vuonna 1951 hänet ylennettiin Yhdysvaltojen armeijan everstiluutnantiksi. Hän oli Saksaan sijoitetun Yhdysvaltojen jalkaväkidivisionan tiedustelu-upseeri. Hän toimi Etelä-Koreassa neuvonantajana maan presidentille Park Chung Heelle ja ylennettiin everstiksi. Marttinen oli myös 1960-luvulla Iranin šaahin Mohammad Reza Pahlavin sotilasneuvonantaja.
Marttinen elokuvassa ja kirjassa
Marttinen esiintyy rykmentinkomentajana Åke Lindmanin elokuvassa Framom främsta linjen (Etulinjan edessä) (2004). Häntä näytteli Ilkka Heiskanen. Marttinen on ainoa henkilö, joka esiintyy omalla nimellä Tor Högnäsin kirjassa Ristiretkeläiset.
Yang Jiechi
Yang Jiechi (, s. toukokuussa 1950, Shanghai) oli Kiinan kansantasavallan ulkoministeri vuosina 2007–2013. Hän oli aiemmin Kiinan Yhdysvaltain-lähettiläs ja varaulkoministeri vastuussa Latinalaisen Amerikan ja Hongkongin suhteista. Yang oli kommunistisen puolueen ulkoasiainkomitean puhemies 2013–2022, joka on Kiinan ulkopolitiikan korkein asema. Hän oli myös kommunistisen puolueen politbyroon jäsen 2017–2022.
Yang on opiskellut Bathin yliopistossa ja London School of Economicsissa 1973–1975 ja puhuu sujuvaa englantia. Hän työskenteli 1980–1990-luvulla Washingtonin suurlähetystössä ja hänet nimitettiin Li Zhaoxingin seuraajana suurlähettilääksi [2001. Jiechi neuvotteli amerikkalaisten kanssa mm. Hainanin vakoilukonetapauksen aikana 2001.
Vuonna 2005 hän palasi Kiinaan silloisen ulkoministeri Li Zhaoxingin avustajaksi, ja hänet nimitettiin hänen seuraajakseen 2007. Hän on kommunistisen puolueen 16. keskuskomitean jäsen.
Granroth
Granroth on muun muassa seuraavien suomalaisten henkilöiden sukunimi:
Centurio
thumb|Centurio itävaltalaisen historiayhdistyksen näytöksessä Centurio (lat.) tai kenturio eli sadanpäämies on upseerin palvelusarvo, joka oli käytössä mm. antiikin Rooman armeijassa ja joka vastasi suunnilleen nykyistä komppanian päällikköä (kapteenia). Sadanpäämies komensi taistelussa ja taistelun ulkopuolella sadan miehen vahvuista yksikköä, centuriaa. Centurian koko vaihteli ajan ja yksikön myötä, ja saattoi tosiasiassa olla vahvuudeltaan mitä hyvänsä 30 ja 200 yksittäisen taistelijan välillä.
Osa sadanpäämiehistä tuli suoraan Rooman ylhäisistä, osa yleni palveltuaan armeijassa miehistössä ja aliupseerina. Centurio-termi oli myös verrattavissa nykyiseen upseerin arvoon. Centurion arvoja oli useampia, mm. centuriones ordinarii, centuriaa komentavat sadanpäämiehet sekä centuriones supernumerarii, ylemmät upseerit, joiden varsinaisen tittelit määräytyivät palvelustehtävien mukaan. Ylempiä, manipulia komentavia upseereja kutsuttiin nimityksillä hastatus prior, princeps prior ja pilus prior, joista yleensä suomenkielisissä teksteissä on käytetty sanaa priori. Heidän apunaan ja varamiehinään toimivat upseerit olivat hastatus posterior, princeps posterior sekä pilus posterior. Primus pilus tai primipilus, "ensimmäinen keihäs", oli legioonan korkea-arvoisin centurio ja samalla erittäin arvovaltainen henkilö.
Muitakin tehtävien mukaisia erityisupseerin arvoja oli käytössä. Näitä olivat mm. centurio stratorum, joka huolehti provinssien hallinnollisista tehtävistä, centuriones exercitatores, jotka olivat koulutuksesta vastaavia upseereja, ja centuriones lanceariorum, jotka johtivat antesignani- tai lancearii-nimellä tunnettuja raskaamman jalkaväen yksikköjä.
Syystamariski
Syystamariski (Tamarix ramosissima) on tamariskikasvien (Tamaricaceae) heimoon, tamariskien (Tamarix) sukuun kuuluva kasvilaji. Joidenkin kasvitieteilijöiden mukaan syystamariski, kiinantamariski (Tamarix chinensis), ranskantamariski (Tamarix gallica) sekä Tamarix pentandra olisivat kaikki keskenään samaa lajia tai ainakin jotkin niistä olisivat samaa lajia.
Syystamariski on kausivihanta pensas tai pieni puu, joka kasvaa tavallisesti noin 2–4,5 metriä korkeaksi. Sen lehdet ovat lähes neulasmaiset ja se muistuttaakin ulkonäöltään hieman katajia. Syystamariskin kukat ovat viisiterälehtiset ja vaaleanpunaiset. Hedelmä on kuiva kota.
Syystamariski on kotoisin Euraasiasta, mutta sitä tavataan myös Pohjois-Amerikassa vakiintuneena viljelykarkulaisena muun muassa marskimailla, ojanvierillä, tienpientareilla ja joutomailla. Pohjois-Amerikan lounaisosissa syystamariskista on tullut tehokkaasti leviävä haitallinen vieraslaji, joka muodostaa tiheitä, lävitse pääsemättömiä kasvustoja etenkin vesistöjen äärillä.
Syystamariskia käytetään koristekasvina.
Teet Kallas
Teet Kallas (1943 Tallinna, Viro) on virolainen kirjailija. Hän on ollut televisiotoimittaja ja toimittajana Looming-lehdessä
Suomennetut teokset
Näytteitä Kallaksen teksteistä on antologioissa:
Samsung Galaxy S III Mini
Samsung Galaxy S III Mini (GT-I8190) on Samsung Electronicsin valmistama älypuhelin. Se tuli markkinoille marraskuussa 2012. Galaxy S III Minissä on 4 tuuman Super AMOLED kosketusnäyttö, 1 gigahertsin kaksiydinprosessori ja 1 gigatavu keskusmuistia.
Samsung Galaxy S III Mini on samankaltainen kuin Galaxy S III, erotuksena S III:ssa on isompi 4,8 tuuman Gorilla Glass näyttö ja 8 megapikselin kamera.
Galaxy S III Mini puhelimen seuraaja on Galaxy S4 Mini, joka tuli myyntiin heinäkuussa 2013.
Maria Judite de Carvalho
Maria Judite de Carvalho (18. syyskuuta 1921 Lissabon, Portugali – 1998 Lissabon, Portugali) oli portugalilainen kirjailija. Hän opiskeli Lissabonin yliopistossa germaanista filologiaa. Hän avioitui vuonna 1949 yliopistossa opettaneen kirjailijan Urbano Tavares Rodriguesin kanssa ja muutti jälkeen hän Ranskaan Montpellier’hen ja myöhemmin Pariisiin. Vuonna 1959 Carvalholta julkaistiin kirja Tanta Gente Mariana. Vuodesta 1968 hän työskenteli toimittajana sanomalehdissä Diário de Lisboa (1968–1975), Revista Eva (1975) ja O Jornal (1976–1983) ja kirjoitti satunnaisesti artikkeleita República e o Século -sanomalehteen.
Serenade of the Seas
Serenade of the Seas on Royal Caribbean -varustamon omistama risteilyalus. Se rakennettiin vuonna 2003 Jos L Meyer Werftin telakalla. Laivan pituus on 293 metriä, leveys 32 metriä ja syväys 9 m. Bruttovetoisuus on 90 090 tonnia. Huippunopeus on 24 solmua, ja matkustajia alukselle mahtuu 2 500. Serenade of the Seas on rekisteröity Bahaman lipun alle ja sen kotisatama on maan pääkaupunki Nassau.
Radiance of the Seas, Brilliance of the Seas ja Jewel of the Seas ovat Serenade of the Seasin sisaraluksia.
Eila Tarvanen
Eila Elina Tarvanen (4. helmikuuta 1919 Viipuri – 8. huhtikuuta 2009 ) oli suomalainen kirjailija.
Teoksia
Nimellä Eila Tarvanen: Nimellä Eila Kaiponen:
Markku Koivisto
Koulutus
Koiviston tohtorinväitöskirjan ''Miten kirkko ymmärtää sanomansa? Toimituskeskustelu ja kastetoimitus pastoraalipsykologisen ja liturgisen tutkimuksen näkökulmasta'' väitöstilaisuus oli Helsingin yliopistossa 3. toukokuuta 1997. Koivisto selvitti kirkon kastekaavan taustalla olevia teologisia lähtökohtia.
Nokian evankelisluterilaisen seurakunnan kirkkoherruus
Koivisto piti Nokian kirkossa niin sanottuja torstai-iltoja, joille olivat tyypillisiä voimakas ylistys ja rukous sekä monenlaiset niin kutsutut Pyhän Hengen armolahjat, kuten sairaiden puolesta rukous sekä niin kutsutut kaatumisilmiöt. Kerran Koivisto yritti jopa herättää hukkuneen pojan henkiin.
Nokian herätyksen ja muun Nokian evankelis-luterilaisen seurakunnan toiminnan välille tuli ongelmia, ja Markku Koivisto joutui jättämään kirkkoherran työnsä Nokialla, mutta toimi yhä luterilaisena pappina.
Nokia Missio
Kirkkoherruuden jälkeen Koivisto keskittyi johtamaan Nokia Missio ry:tä.
Koiviston toiminnasta tehtiin kantelu keväällä 2006 Tampereen hiippakunnan tuomiokapituliin, minkä seurauksena Koivistoa vaadittiin vastaamaan kristillistä uskoa ja oppia koskeviin kysymyksiin. Antamissaan vastauksissa Koivisto ilmaisi halukkuutensa toimia edelleen Suomen evankelisluterilaisen kirkon pappina, vakuutti pitäytyvänsä Raamattuun ja noudattavansa muun muassa luterilaista kasteoppia.
Tampereen hiippakunnan silloinen piispa Juha Pihkala arvosteli Nokia Missiota ”amerikkalaisperäisen hurmahenkisyyden tuomisesta luterilaisuuteen”. Tuomiokapituli pidätti Koiviston luterilaisen kirkon pappeudesta 25. huhtikuuta 2007 puoleksi vuodeksi. Alkukesästä tuomiokapituli kuitenkin päätti palauttaa Koiviston pappisvirkaan. Koivisto myönsi joidenkin tuomiokapitulin syytteiden olevan aiheellisia ja suostui piispan ohjaukseen.
7. tammikuuta 2008 Koivisto asettui ehdolle Tampereen hiippakunnan piispanvaaliin mutta jäi vaalin ensimmäisellä kierroksella 12. maaliskuuta viimeiseksi. 23. maaliskuuta Koivisto ilmoitti eroavansa pappisvirasta ja perustavansa Nokia Mission rinnalle uuden kirkkokunnan Nokia Missio Churchin, joka aloitti toimintansa elokuussa 2008. Koivistosta tuli kirkkokunnan hengellinen johtaja.
Ylen Dokumenttiprojekti ja tuotantoyhtiö Aito Media tekivät Saku Pollarin ohjaaman dokumenttielokuvan Sielunpelastajat vuonna 2010, jossa tarkasteltiin yhden miehen unelmaa kirkosta ja Markku Koivistoa. Elokuva sai ensi-iltansa 26. marraskuuta 2010.
Helmikuussa 2011 Koivisto yritti herättää henkiin kuolleen ruumiinavauspotilaan Helsingin yliopiston oikeuslääketieteellisellä laitoksella.
Erottaminen Nokia Missiosta
Markku Koivisto vapautettiin Nokia Mission kaikista hengellisistä ja hallinnollisista tehtävistä 29. elokuuta 2011, koska Nokia Mission tiedotteen mukaan Koiviston elämässä on ollut seksuaalisten rajojen rikkomista. Tampereen seurakunnan johtaja Timo Aro-Heinilä tarkensi, että kyse on lähinnä saarnaajalle sopimattomasta käytöksestä ja että kyse ei ole seksisuhteista, vaan seksuaalisten rajojen rikkomisesta. Kerrottiin, että Koiviston erottamiseen ei liity rikosprosessia ja Koiviston vaimo oli hakenut avioeroa. Aro-Heinilän mukaan hengellisen johtajan sanojen ja tekojen tulisi olla sopusoinnussa keskenään.
Radio Dei uutisoi 1. syyskuuta 2011, että Koivisto oli ahdistellut sielunhoitotilanteissa useita mieshenkilöitä vuosien ajan. Koivisto antoi asiasta julkisen lausunnon 11. syyskuuta 2011. Hän tunnusti tehneensä aviorikoksen miespuolisen henkilön kanssa. Tämän jälkeen hän luki Raamatusta Roomalaiskirjeen alusta jakeita, joissa tuomitaan homoseksuaaliset suhteet. Koivisto oli 90-luvulla vastustanut homoutta ja kehottanut sen kitkemiseen maailmasta. Pirkanmaan käräjäoikeus tuomitsi Koiviston 26.3.2013 seksuaalisesta hyväksikäytöstä yhden vuoden ja 3 kuukauden ehdolliseen vankeusrangaistukseen, 30 tunnin yhdyskuntapalveluun ja 15 000 euron korvauksiin uhrille.
Noita (videopeli)
Noita on helsinkiläisen Nolla Gamesin kehittämä toimintaseikkailupeli, joka on julkaistu vuonna Microsoft Windowsille. Peli julkaistiin ennakkojulkaisuna 24. syyskuuta 2019 ja täytenä versiona 15. lokakuuta 2020.
Peli sai kriitikoilta positiivisen vastaanoton. Gamereactorin Ossi Mykkänen kehui peliä taitavasti modernia ja retroa yhdisteleväksi mutta ajoittain liian armottomaksi ja vaikeaksi. Tietokonepeleihin erikoistunut toimittaja Juho Kuorikoski kuvasi peliä ennakkojulkaisussa yhdeksi parhaista suomalaisista videopeleistä koskaan.
Joensuunjärvi
Joensuunjärvi on Pirkanmaalla Virroilla Vaskuun kylän lähellä sijaitseva järvi.
Maantietoa
Järven pinta-ala on 11,9 hehtaaria, se on 700 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vaskuunjärven valuma-alueella (35.44), jonka Koronjoen alueeseen (35.441) se kuuluu. Järven vedenpinnan korkeus on 133 metriä mpy.
Klimov (lentomoottori)
pienoiskuva|Klimov M-105 -moottori Keski-Suomen Ilmailumuseossa. Klimov oli Neuvostoliiton ilmavoimien käyttämä lentokonemoottori. Klimov-yhtymä perustettiin 1912 Pietarissa. Klimov oli 2. maailmansodan aikana Neuvostoliiton tärkeimpiä lentomoottoreita, jota käytettiin Tupolev SB-2- ja Petljakov Pe-2 -pommittajissa sekä Lavotškin LaGG-3- ja Jakovlev-hävittäjissä. Alkuperältään se oli ranskalainen Hispano-Suiza 12 Y, jonka versiota Suomessa käytettiin Morane-Saulnier M.S.406 -hävittäjässä.
Hispano-moottorin potentiaali jäi Ranskassa käyttämättä, minkä osoituksena Klimov-moottorin tehoa kasvatettiin sodan aikana noin 50 % Morane-Saulnier M.S.406/M.S. 410 -hävittäjän Hispano-Suiza-moottoriin verrattuna. Suomen Ilmavoimien käytössä olleissa Tupolev SB-2- ja Petljakov Pe-2 -koneissa oli Klimov M 103- ja M 105 -versiota. Sotasaaliina tulleissa LaGG-3-hävittäjissä oli Klimov M 105 PF. Suomessa Morane-hävittäjästä suunniteltiin muunnos, jossa Hispano-Suizan tilalle asennettiin Klimov M-105 -moottori. Sveitsissä Saurer AG valmisti ja kehitti Hispano-Suiza-moottoria D 3800 -hävittäjän versioissa aina 1250 hevosvoimaan asti. Yksittäinen prototyyppimoottori kehitti 1500 hv.
Teknisiä tietoja
Yleistä Polttoaineen ja öljyn kulutus vaihtelivat tehoasetusten, kuorman yms. mukaan. Suomessa saatiin arvoja 296 l bensiiniä ja 6 kg öljyä tunnissa SB 2 koneelle ja Pe 2 koneelle 456 l ja 3 l tunnissa.
M 103
M 105
Sotasaaliina saatujen LaGG-3-hävittäjien moottoreina oli M-105 PF, joka tuotti 1 260 hevosvoimaa. Morane-Saulnier M.S 406:n Hispano-Suiza 12 Y 31 -moottori kehitti 860 hv.
Muuta
Klimov valmisti Kylmän sodan alkuvaiheissa suihkumoottoreita MiG-15- ja MiG-17-hävittäjäkonetyypeille. Ison Britannian hallituksen suostumuksella myytiin Neuvostoliitolle Rolls-Royce Nene -suihkumoottoreita arviolta 8 kappaletta. Venäläiset kopioivat nämä ja kehittivät tästä oman, Klimov VK-1 -suihkumoottorityypin.pienoiskuva|106 vuotta toimineen (2018) Klimov-yhtymän logo.
Loreton litania
Loreton litania on katolilaisten käyttämä rukous, jossa pyydetään Neitsyt Marian esirukouksia. Sitä rukoillaan etenkin ruusukkorukouksen lopuksi. Litania on saanut nimensä Italiassa sijaitsevan Loreton kaupungin mukaan, jonne enkelit perimätiedon mukaan siirsivät Neitsyt Marian talon hänen kuolemansa jälkeen. Loreton litania perustuu Idän kirkkojen Neitsyt Marialle osoittamiin rukouksiin. Litanian ensimmäinen latinankielinen muoto on tunnettu 1200-luvulta, nykyisen muotonsa se on saanut 1500-luvulla. Litanian hyväksyi virallisesti paavi Sixtus V vuonna 1687. Kun Klemens VII rajoitti litanioiden käyttöä liturgiassa vuonna 1601 hän mainitsi Loreton litanian kaikkien pyhien litanian ohella ainoana, jota edelleenkin saatiin käyttää kirkon liturgisessa elämässä.
Loreton litania suomeksi
Jumalan Karitsa, joka pois otat maailman synnin,
säästä meitä, Herra.
kuule rukouksemme, Herra.
armahda meitä.
Sinun turviisi pakenemme, pyhä Jumalansynnyttäjä. Älä hylkää rukouksiamme, vaan varjele meidät kaikista vaaroista, oi kunnioitettu ja siunattu Neitsyt Maria.
Rukoile puolestamme, pyhä Jumalansynnyttäjä, että me Kristuksen lupausten arvoisiksi tulisimme. Amen.
Loreton litania latinaksi
Kyrie, eleison. Kyrie, eleison.
Christe, eleison. Christe, eleison.
Christe, audi nos. Christe, audi nos.
Christe, exaudi nos. Christe, exaudi nos.
Pater de caelis, Deus, miserere nobis.
Fili, Redemptor mundi, Deus, miserere nobis.
Spiritus Sancte Deus, miserere nobis.
Sancta Trinitas, unus Deus, miserere nobis.
Sancta Maria, ora pro nobis.
Sancta Dei Genetrix, …
Sancta Virgo virginum, …
Mater Christi, …
Mater Ecclesiae, …
Mater Divinae gratiae, …
Mater purissima, …
Mater castissima, …
Mater inviolata, …
Mater amabilis, …
Mater admirabilis, …
Mater boni Consilii, …
Mater Creatoris, …
Mater Salvatoris, …
Virgo prudentissima, …
Virgo veneranda, …
Virgo praedicanda, …
Virgo potens, …
Virgo clemens, …
Virgo fidelis, …
Sedes sapientiae, …
Causa nostrae laetitiae, …
Vas spirituale, …
Vas honorabile, …
Rosa mystica, …
Turris Davidica, …
Turris eburnea, …
Domus aurea, …
Foederis arca, …
Ianua caeli, …
Stella matutina, …
Salus infirmorum, …
Solacium migrantium, …
Auxilium Christianorum, …
Regina Angelorum, …
Regina Patriarcharum, …
Regina Prophetarum, …
Regina Apostolorum, …
Regina Confessorum, …
Regina Virginum, …
Regina Sanctorum omnium, …
Regina sine labe originali concepta, …
Regina in caelum assumpta, …
Regina familiae, …
Regina pacis, …
Agnus Dei, qui tollis peccata mundi,
exaudi nobis, Domine.
miserere nobis.
Ora pro nobis, Sancta Dei Genetrix.
Ut digni efficiamur promissionibus Christi.
Oremus: Deus, cuius Unigeniti per vitam, mortem et resurrectionem suam nobis salutis aeternae praemia comparavit, concede, quaesumus: ut haec mysteria sacratissimo beatae Mariae Virginis Rosario recolentes, et imitemur quod continent, et quod promittunt assequamur. Per eundem Christum Dominum nostrum. Amen.
Putrajaya
thumb|[[Putran moskeija]] Putrajaya on Malesian uusi hallinnollinen keskus ja liittovaltion territorio, joka perustettiin vuonna 1995. Sinne on siirretty useita hallituksen toimipisteitä maan pääkaupungista Kuala Lumpurista, mistä se sijaitsee noin 25 kilometrin päässä.
Putrajayassa on asukkaita noin 70 000. Suurin osa Putrajayan rakennuksista on hallinnollisessa käytössä. Sen länsipuolella sijaitsee vuonna 1999 perustettu Cyberjaya, mihin monet Malesiassa toimivat IT-yritykset ovat sijoittuneet. Putrajayan alue sijaitsee keskellä Multimedia Super Corridorin aluetta.
Putrajayan alue on keinotekoinen, ja alueen keskellä on 600 hehtaarin laajuinen tekojärvi. Tekojärven ympärille on rakennettu hallintorakennuksia, luksushotelleja, alueen päämoskeija ja runsaasti asuinrakennuksia. Putrajayan väkiluku on noin 70 000, mutta projektin valmistuttua alueelle on tarkoitus asuttaa yli 300 000 henkeä.
Historia
Putrajayan alue on entistä kumipuun ja öljypalmun viljelyaluetta, ja aiemmin alue oli Selangorin osavaltioon kuulunut Prang Besar. Malesian liittovaltion hallitus neuvotteli Selangorin osavaltion hallinnon kanssa Putrajayan perustamisesta ja alueen ottamisesta liittovaltion alaisuuteen. Liittovaltio osti alueen Selangorilta 1990-luvun puolivälissä huomattavalla summalla, ostettu maa-ala oli 46 km². Putrajayan territorio perustettiin lokakuussa 1995. Putrajayan perustamista oli visioimassa etunenässä Malesian entinen pääministeri Mahathir Mohamad.
Putrajayan perustamisen seurauksena Selangorin osavaltion sisässä on enklaavina kaksi liittovaltion territoriota: Kuala Lumpur ja Putrajaya.
Bentsyylialkoholi
Bentsyylialkoholi eli fenyylimetanoli on aromaattinen alkoholi, jota käytetään pienissä määrin hajuaineena deodoranteissa. Se on myös tärkeä liuotin esimerkiksi maalinpoistoaineissa. Kemiallisesti siinä on bentseenirengas, johon on liittynyt metanolirunko.
Aineen molekyylikoostumus on C7H7OH, rakennekaava C6H5CH2OH, CAS-numero 100-51-6 ja moolimassa 108,13 g/mol. Huoneenlämmössä se on neste, jonka tiheys on 1 045 kg/m3, sulamispiste –15 celsiusastetta, höyrystymislämpötila 205 °C, leimahduspiste 93 °C c.c. ja itsesyttymislämpötila 436 °C. Bentsyylialkoholista käytetään myös nimityksiä bentseenimetanoli, fenyylikarbinoli, alfa-hydroksitolueeni, bentsoyylialkoholi ja fenyylimetanoli.
Bentsyylialkoholia voi valmistaa bentsyylikloridista (C7H7Cl) alkalimetallikarbonaattien avulla) tai pelkistämällä bentsaldehydistä (C6H5CHO). Yhdiste puhdistetaan tislaamalla. Se on huoneenlämmössä väritön, hieman öljymäinen neste, jossa on mieto, miellyttävä tuoksu. Se on kohtalaisen hyvin veteen liukeneva (4 g/100 ml), samoin moniin orgaanisiin liuottimiin. Se hapettuu ilman vaikutuksesta hitaasti bentsaldehydiksi.
Bentsyylialkoholia on yhtenä ainesosana muun muassa jasmiini- ja neilikkaöljyssä sekä perubalsamissa. Se on muun muassa ihoa ärsyttävä aine, mikä on mainittava käyttöturvallisuustiedoissa.
Bentsyylialkoholia käytetään teollisuudessa liuottimena ja hajusteissa käytettävien estereiden valmistukseen. Bentsyylialkoholi on myös hyväksytty EU:ssa elintarvikkeiden lisäaineeksi. Sen tehtävä on toimia kantaja-aineena makeisissa, leivonnaisissa ja juomissa. Bentsyylialkoholin E-koodi on E 1519.
Yhdistettä esiintyy myös kukkien tuoksuissa ja semiokemikaalina eliöiden viestinnässä.
Jaren Jackson
Jaren Jackson Jr. (s. 15. syyskuuta 1999) on yhdysvaltalainen koripalloilija, joka pelaa laitahyökkääjänä tai sentterinä. Hän edustaa NBA-liigassa pelaavaa Memphis Grizzliesiä. Hän on pituudeltaan 211 cm.
Jackson pelasi kauden 2017–2018 Michigan State Universityn joukkueessa. Memphis Grizzlies varasi hänet NBA:han neljännellä vuorolla vuoden 2018 varaustilaisuudessa.
Kaudella 2022-2023 Jackson voitti NBA:n vuoden puolustaja palkinnon.
Jaren Jacksonin isä Jaren Jackson Sr. pelasi NBA:ssa 12 kautta ja voitti mestaruuden San Antonio Spursin joukkueessa.
Pieni Ruokejärvi
Pieni Ruokejärvi tai Pieni Ruokesjärvi on Pirkanmaalla Virroilla Vaskuun kylän lähellä sijaitseva järvi.
Aleksei Evert
pienoiskuvaAleksei Jermolajevitš Evert (4. maaliskuuta 1857 – 1918?) oli venäläinen sotilas ja kenraali, joka osallistui sotilasuransa aikana Turkin sotaan, Venäjän–Japanin sotaan sekä ensimmäiseen maailmansotaan.
Pieni Ruokejärvi
Maantietoa
Järven pinta-ala on 3,8 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä. Järven pohjoispuolelta kulkee lakkautettu Haapamäki–Pori-rata.
Aleksei Evert
Uran alkuvaiheet
Evert valmistui Aleksandrovskin sotilaskoulusta 1876, jonka jälkeen hän palveli Turkin sodassa. Sodan jälkeen Evert jatkoi opintojaan sotilasakatemiassa, josta hän valmistui vuonna 1882.
Pieni Ruokejärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vaskuunjärven valuma-alueella (35.44), jonka Vaskuunjärven alueeseen (35.442) se kuuluu. Järven vedenpinnan korkeus on 144,3 metriä mpy.
Aleksei Evert
Uran alkuvaiheet
Evert palveli Venäjän–Japanin sodassa menestyksekkäästi, ja hän eteni hyvin urallaan. Hänestä tehtiin Irkutskin alueen komentaja vuonna 1912 ja hänelle myönnettiin jalkaväen kenraalin arvonimi.
Ensimmäinen maailmansota
Venäläisten joukkojen kohdattua tappioita Galitsian alueella Evert määrättiin Venäjän 4. armeijan johtoon, ja hän onnistuikin palauttamaan järjestyksen yksikköön. Evertin johtamana 4. armeija otti osaa vastahyökkäykseen, jossa venäläiset joukot pakottivat Itävalta-Unkarin perääntymään. Evert joukkoineen joutui kuitenkin vetäytymään keskusvaltojen aloittaessa oman vastahyökkäyksensä keväällä 1915. He perääntyivät lähes 500 kilometriä aina Baranavitšyyn (nykyisen Valko-Venäjän alueella) asti.
Vallankumouksen alkaessa Evert (monien muiden upseerien tapaan) oli menettänyt uskonsa Nikolai II:n johtajuuteen ja oli haluton puolustamaan keisaria.
Kuolema
Uusi hallinto erotti Evertin virastaan keväällä 1917. Evertin viimeiset vaiheet ovat hämärän peitossa, mutta hänen uskotaan kuolleen vuoden 1918 aikana. Tarkkaa paikkaa tai ajankohtaa ei tiedetä.
Blinded by the Light
Blinded by the Light on Gurinder Chadhan ohjaama brittiläinen musiikkipitoinen draamakomedia vuodelta 2019. Chadha toimi myös yhtenä elokuvan tuottajista ja käsikirjoittajista. Toimittaja Sarfraz Manzoorin nuoruudenmuistelmiin perustuvassa kasvutarinassa kirjallisesti lahjakas pakistanilaisperheen teinipoika varttuu Englannin Lutonissa Margaret Thatcherin pääministerikaudella 1980-luvulla. Hän kohta rasismia ja kärsii dominoivan isänsä määräysvallasta perheessä mutta oppii selviytymään Bruce Springsteenin musiikin voimalla.
Arvioita
Episodi-elokuvalehden Maria Lättilän mielestä Blinded by the Light on virkistävä elokuva nuoren miehen itsenäisyyden etsimisestä, joka vetoaa varmasti muihinkin kuin Bruce Springsteenin musiikista pitäville. Lättilästä elokuvamusikaalia lähenevä draamakomedia ei kuitenkaan oikein pääse vauhtiin. Hän antaa elokuvalle kolme tähteä viidestä. .
Kulttuuritoimitus-verkkojulkaisussa Tero Alanko kirjoittaa, että elokuvan estetiikka ja näyttelijät ovat erinomaisia, mutta käsikirjoitus ”köhii” ja varsinkin elokuvan loppukolmannes on sekava ja hapuileva.
Jost Wilhelm Hugo von Qvanten
Jost Wilhelm Hugo von Qvanten (15. kesäkuuta 1867 Mäntsälä – 11. heinäkuuta 1916 Helsinki) oli suomalainen juristi, tilanomistaja ja valtiopäivämies.
Von Qvantenin vanhemmat olivat tilanomistaja Fredrik Wilhelm Hugo von Qvanten ja Hulda Ottilia Åberg ja puoliso vuodesta 1891 Fanny Klara Maria Thesleff. Von Qvanten tuli ylioppilaaksi Helsingissä, suoritti oikeustutkinnon 1889 ja sai varatuomarin arvon 1893. Hän oli senaatin ylimääräinen kopisti 1894 ja sitten tilanomistaja Mäntsälässä ja Pornaisissa.
Von Qvanten oli aatelissäädyssä edustaja valtiopäivillä 1897, 1904–1905 ja 1905–1906.
Zvolen (piiri)
Zvolenin piiri on Slovakian piiri Banská Bystrican alueella. Sen väkiluku oli vuoden 2011 väestönlaskennassa 69 100.
Zvolenin piirin väestöstä vuoden 2011 väestönlaskennassa 9 394 (noin 13,6 %) oli 0–14-vuotiaita, 43 070 (n. 62,3 %) työikäisiä ja 16 636 (n. 24,1 %) eläkeikäisiä.
Kunnat
Zvolenin piirin 26 kuntaa. Ne kunnat, jotka ovat myös kaupunkeja ovat luettelossa lihavoituja.
Miikka Riikonen
Miikka Riikonen (s. 14. tammikuuta 1993 Loimaa) on suomalainen pesäpalloilija. Riikonen edustaa Superpesiksessä pelaavaa Kankaanpään Mailaa. Hän pelaa lyöjäjokerina. Riikonen on pelannut urallaan ennen kauden 2021 alkua 65 Superpesiksen runkosarjaottelua. Näissä hän on lyönyt yhdeksän kunnaria ja 99 tavallista juoksua, tuonut 15 juoksua ja kerännyt 204 kärkilyöntiä. Riikonen on pelannut urallaan Pöytyän Urheilijoiden joukkueessa kolme Superpesiksen karsintasarjan ottelua. Näissä hän on lyönyt kolme tavallista juoksua, tuonut yhden juoksun ja kerännyt kuusi kärkilyöntiä.
Bournemouth
Bournemouth on suosittu matkailukohde sen miltei kahdeksan kilometriä pitkän ja hienon hiekkarannan vuoksi, ja alueesta käytetäänkin lempinimeä ”Englannin Riviera”. Kaupungista länteen alkaa kalkkikivipengermistään kuuluisa Dorsetin ja Itä-Devonin rannikko, joka on Unescon maailmanperintökohde.
Kaupungissa on myös vilkas yöelämä ja paljon ravintoloita, pubeja ja klubeja. Bournemouthia kutsuttiin aikaisemmin ”Jumalan odotushuoneeksi”, koska sitä pidettiin ikävänä ja väestöltään vanhana kaupunkina. Viime vuosikymmeninä se on kuitenkin muuttunut nuorekkaammaksi ja kaupungissa on runsaasti opiskelijoita ja sen viihdetarjonta vetää paikalle suuria joukkoja nuorisoa. Kaupungissa toimii maineikas Bournemouthin sinfoniaorkesteri.
Bournemouthiin on haudattu Frankensteinin luonut kirjailija Mary Shelley.
Maantiede
250px|thumb|left|Bats head, [[Dorsetin ja Itä-Devonin rannikko.]] Bournemouth sijaitsee 169 km lounaaseen Lontoosta. Kaupungin länsipuolella sijaitseva Poole ja itäpuolella sijaitseva Christchurch muodostavat yhdessä Kaakkois-Dorsetin asumiskeskuksen, jonka asukasluku on noin 400 000. Bournemouthin halki kulkee A338-tie, joka tunnetaan myös "Wessexin väylänä". Tie on yksi Etelä-Englannin pääteistä.
Vaikka Bournemouth sijaitsee rannikolla, kaupungin keskusta on sisämaassa. Kaupunki jaetaan kuuteen alueeseen, Bear Crossiin, Boscombeen, Kinsoniin, Pokesdowniin, Westbourneen ja Wintoniin. Bournemouth sijaitsee itään Unescon maailmanperintöluettelossa olevasta Dorsetin ja Itä-Devonin rannikosta. Rannikko on 153 kilometriä pitkä ja suurimmaksi osaksi koskematonta.
Kaupungin rannikko kohoaa Poolen lahden ja Wightsaaren yläpuolella. Poolen lahti on suosittu paikka surffaukseen ja Euroopan ensimmäisen keinotekoisen surffausriutan oletettiin olevan asennettuna Bournemouthissa lokakuuhun 2008 mennessä, mutta asennustyöt lopetettiin vasta vuotta myöhemmin.
Historia
thumb|Bournemouthin rantamaisemaa 1890-luvulla. Bournemouthin perusti vuonna 1810 Lewis Tregonwell. Tätä ennen Bournemouthin alueella ei ollut ollut asutusta, vaan se oli ollut karjan laidunnukseen käytettyä nummea. Tämänkin jälkeen Bournemouth oli lähinnä varakkaiden pakopaikka muulta maailmalta, kunnes rautatie rakennettiin ja myös alempiin säätyihin kuuluvien ihmisten oli mahdollista matkustaa sinne.
Bournemouthin kehitys jatkui 1800-luvun lopussa, kun talvipuutarha valmistui vuonna 1875 ja Bournemouthin laituri viisi vuotta myöhemmin. 1880-luvulla Bournemouthissa oli asukkaita jo 17 000. 1890-lukuun mennessä Bournemouth oli saanut kuningatar Viktorialta kauppalan aseman.
Kaupungin kasvu jatkui 1900-luvulle tultaessa, jolloin siellä oli asukkaita jo 60 000. Bournemouthiin avattiin teattereita, kahviloita ja hotelleita. Kuuluisa Bournemouth-paviljonki avattiin vuonna 1929.
Tiestö
Bournemouthin tieverkosto keskittyy muutamaan päätiehen. Kaupungin keskustaan kulkeva A338-tie on yksi Etelä-Englannin pääteistä ja liittyy A31-tiehen. Lontooseen pääsee helposti M27 ja M3 -teitä pitkin. National Express liikennöi busseilla Bournemouthin yliopistolle. Kaupungista on myös suorat bussiyhteydet Lounais-Englantiin, Sussexin rannikkoalueille, kuten Brightoniin ja Eastbourneen, Birminghamiin sekä Luoteis-Englantiin.
Rautatiet
thumb|Vuonna 1885 rakennettu Bournemouthin rautatieasema. Bournemouthissa on kaksi rautatieasemaa: Bournemouthin rautatieasema ja Pokesdownin rautatieasema. Bournemouthin rautatieasema sijaitsee lähellä kaupungin keskustaa ja sieltä on junayhteydet muun muassa Lontoon Waterloo-asemalle, Southamptoniin, Winchesteriin, Pooleen, Dorchesteriin ja Oxfordiin ja Manchesteriin. Junayhteyksiä liikennöivät South West Trains ja CrossCountry.
Pokesdownin rautatieasemalta kulkevia junavuoroja ovat Lontoo-Poole ja Lontoo-Weymouth. Reittejä liikennöi South West Trains.
Kaupungin päärautatieyhteyksien lisäksi siellä on käytössä kolme kallioilla kulkevaa rautatietä, East Cliff Railway, West Cliff Railway ja Fisherman’s Walk Railway. Ne ovat Bournemouthin kaupunginhallituksen omistuksessa ja se myös liikennöi niitä. East Cliff Railway on kaupungin kalliorautateistä vanhin ja se avattiin 16. huhtikuuta 1908.
Ruokejärvi (Virrat)
Ruokejärvi, tai myös Iso Ruokesjärvi , on Pirkanmaalla Virroilla Vaskuun kylän lähellä sijaitseva järvi.
Maantietoa
Järven pinta-ala on 5,8 hehtaaria, se on 450 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vaskuunjärven valuma-alueella (35.44), jonka Vaskuunjärven alueeseen (35.442) se kuuluu. Järven vedenpinnan korkeus on 144,4 metriä mpy.
Bethany (nimi)
Bethany on englanninkielinen naisen etunimi, joka pohjautuu Uudessa testamentissa esiintyvään kylän nimeen Betania (engl. Bethany). Vuonna 1995 se oli Englannissa ja Walesissa yksi suosituimmista vastasyntyneille tytöille annetuista etunimistä.
Digi- ja väestötietoviraston mukaan Suomessa on syyskuuhun 2021 mennessä tilastoitu noin 30–40 Bethany-nimistä naista. Heistä suurin osa on syntynyt 1980- tai 1990-luvulla.
Eva Pandora Baldursdóttir
Eva Pandora Baldursdóttir (s. 8. lokakuuta 1990 Sauðárkrókur) on islantilainen piraattipuolueen poliitikko, joka istui kansanedustajana Alþingissä vuosina 2016–2017.
Eva valmistui kauppatieteiden kandidaatiksi Islannin yliopistosta vuonna 2013, minkä jälkeen hän on suorittanut jatko-opintoja kulttuurijohtamisessa Bifröstin yliopistossa sekä hallintotieteissä Islannin yliopistossa. Vuosina 2012–2015 hän työskenteli liiketoiminta-analyytikkona Fjárvakurillä, vuosina 2015–2016 matkasuunnittelijana Iceland Travelilla ja vuonna 2016 liiketoiminta-analyytikkona KPMG:llä. Vuoden 2016 parlamenttivaaleissa hänet valittiin Alþingiin, jossa hän istui vuoteen 2017 asti.
Mimorium
Mimorium on suomalainen black metal -yhtye, joka perustettiin Pieksämäellä vuonna 2008. Kitaristi Lord Mimorium aloitti sen yhden miehen projektina. Aluksi tyylisuuntana oli death metal, joka muuttui myöhemmin black metaliksi. Sen myötä yhtye kasvoi viisihenkiseksi. Yhtyeen on käsitellyt sanoituksissaan mm. anti-kosmista satanismia, uskontojen vastustamista sekä misantropiaa. Yhtye on musiikissaan ottanut vaikuitteita 90-luvun skandinaavisesta black metallista, kuten Dissection, Marduk ja Mörk Gryning. pienoiskuva|Mimorium vuonna 2018.
Historia
Lord Mimorium alkoi työstämään projektiaan jo vuonna 2008 yksin, mutta se jäi tauolle muiden musiikillisten kiireiden takia. Vuonna 2016 hän alkoi kirjoittaa uusia demokappaleita. Tyylisuunnaksi muuttui black metal niin musiikillisesti kuin sanoituksellisesti.
Lord Mimoriumin oli tarkoitus hoitaa kaikki albumin osuudet itse, mutta hän päätti kuitenkin etsiä yhtyeeseen laulajan. Vox Malum liittyi Mimoriumin laulajaksi keväällä 2017, ja samalla yhtye solmi levytyssopimuksen saksalaisen Heathen Tribes Recordsin kanssa. Ensimmäisen albumin nauhoitukset alkoivat heti ja saatiin päätökseen syksyllä. Yhtye kasvoi täyteen kokoonpanoonsa vuoden 2017 lopussa, kun Vilthor (rummut), Cavus (basso) ja Kurjimus (kitara) liittyivät yhtyeeseen. Ensimmäinen kokopitkä julkaistiin tammikuussa 2018 ja se sai hyvän vastaanoton. Yhtye keikkaili ympäri Suomea Incipit Chaos Tour -nimeä kantaneella kiertueella.
Mimorium solmi levytyssopimuksen loppuvuodesta 2019 Suomalaisen Spread Evil Producitionsin kanssa, joka julkaisi yhtyeen toisen albumin Blood of Qayin helmikuussa 2020.
Diskografia
Ensimmäinen kokopitkä Incipit Chaos julkaistiin tammikuussa 2018 Heathen tribes Recordsin toimesta.
Mateja Svet
Mateja Svet (s. 16. elokuuta 1968 Ljubljana) on entinen slovenialainen alppihiihtäjä, joka aktiiviurallaan edusti Jugoslaviaa.
Svet sijoittui Sarajevon talviolympialaisissa 1984 pujottelussa viidenneksitoista, vain 15-vuotiaana. Seuraavana talvena Bormion MM-kilpailuissa hän sijoittui suurpujottelussa kolmanneksitoista. Helmikuussa 1986 Svet saavutti ensimmäisenä slovenialaisena – ja jugoslavialaisena – naisena hiihtolajien maailmancup-voiton, kun hän oli paras suurpujottelukilpailussa Vysoké Tatryssa, nykyisessä Slovakiassa.
Crans-Montanan MM-kilpailuissa 1987 Svet saavutti kolme mitalia: suurpujottelussa hän sijoittui toiseksi yli puoli sekuntia Vreni Schneiderille hävinneenä, supersuurpuojttelussa kolmanneksi Maria Walliserin ja Michela Figinin jälkeen, samoin pujottelussa Erika Hessin ja Roswitha Steinerin takana.
Vailin MM-kilpailuissa 1989 Svet voitti kultaa pujottelussa oltuaan 0,61 sekuntia Schneideriä nopeampi. Suurpujottelussa hän oli alun perin neljäs, mutta nousi pronssille, kun kolmanneksi sijoittunut Christelle Guignard jäi kiinni dopingista. Alppiyhdistetyssä Svet sijoittui neljänneksi.
Svet voitti kaikkiaan seitsemän maailmancupin osakilpailua ja sijoittui 22 kertaa kolmen parhaan joukkoon. Kaudella 1987–1988 hän voitti suurpujottelun kokonaiscupin.
Henri Charrière
Henri Charrière oli ranskalainen ammattirikollinen ja kirjailija, joka tuli kuuluisaksi omaelämäkerrastaan Vanki nimeltä Papillon (1969). Kirjassa hän kertoo Ranskan Guayanassa suorittamastaan elinkautisesta pakkotyörangaistuksesta ja paostaan.
Elämäkerta
Charrière jäi orvoksi kymmenvuotiaana. Hän värväytyi teini-ikäisenä Ranskan laivastoon kahdeksi vuodeksi. Palattuaan Pariisiin hänestä tuli ammattirikollinen: pikkuvaras ja kassakaappirosvo, joidenkin lähteiden mukaan myös parittaja.
Charrière pidätettiin vuonna 1932 Roland Legrand -nimisen gangsterin taposta. Charrière vakuutti syyttömyyttään, mutta hänet tuomittiin kymmeneksi vuodeksi pakkotyöhön St. Laurent du Maronin rangaistussiirtolaan Ranskan Guayanaan. Hänet lähetettiin kärsimään rangaistustaan vuonna 1933.
Charrière ystävystyi St. Laurentissa kahden vangin kanssa, ja kolmikko pakeni marraskuussa 1933 pienellä veneellä. Noin kolmentuhannen kilometrin ja viiden viikon purjehduksen jälkeen vene haaksirikkoutui Kolumbian rannikolla. Miehet vangittiin, mutta Charrière pääsi pakoon myrskyssä. Charrière kertoi eläneensä sen jälkeen viidakossa alkuasukkaiden kanssa. Hänet pidätettiin heti kun hän palasi ihmisten ilmoille, ja hänet tuomittiin kahdeksi vuodeksi eristysselliin.
Charrière teki seuraavien 11 vuoden aikana noin kahdeksan pakoyritystä. Hänet siirrettiin Pirunsaarelle, josta pakenemista pidettiin mahdottomana. Charrière kuitenkin pakeni saarelta vuonna 1944 lautalla ja rantautui Guyanan rannikolle. Siellä häntä pidettiin vankina vuoden ajan, minkä jälkeen hänet vapautettiin ja hän sai maan kansalaisuuden. Hän muutti Venezuelaan, missä hän työskenteli muun muassa kullankaivajana, öljynetsijänä ja helmikauppiaana, kunnes muutti Caracasiin, meni naimisiin ja avasi menestyksekkään ravintolan.
Charrière julkaisi vuonna 1969 omaelämäkerrallisen menestysromaanin Vanki nimeltä Papillon. Nimi Papillon (suom. 'perhonen') tuli perhostatuoinnista Charrièren rinnassa. Kirjassa käydään läpi vankien ankara kohtelu, lukuisat paot, pakoyritykset, seikkailut ja kiinnijäämiset alkaen vangitsemisesta 1931 päättyen viimeiseen pakoon Venezuelaan. Myöhemmin Charrière kirjoitti menestysteokselleen jatko-osan nimeltä Banco. Siinä hän kertoo pakojen jälkeisestä elämästään Etelä-Amerikassa. Kirja valottaa myös Charrièren nuoruutta Ranskassa.
Ranskan hallitus armahti Charrièren vuonna 1970 Legrandin murhasyytteistä, ja Charrière sai palata Pariisiin markkinoimaan kirjaansa. Charrière kuoli kurkkusyöpään vuonna 1973.
Samana vuonna kun Charrière kuoli sai ensi-iltansa hänen romaanistaan tehty elokuva Papillon, jossa Charrièrea esittää Steve McQueen ja hänen vankitoveriaan Louis Delgaa Dustin Hoffman. Vuonna 2017 julkaistussa elokuvassa Charrièrea esittää Charlie Hunnam. Charrière itse esitti jalokivivarasta elokuvassa The Butterfly Affair (1971).
Epäilykset tarinan todenperäisyydestä
Papillonin julkaisun jälkeen on esitetty useita epäilyksiä siitä, että jotkin romaanissa kuvatut tapahtumat ovat keksittyjä tai tapahtuivat muille vangeille kuin Charrièrelle itselleen. Muun muassa Georges Ménager ja Gérard de Villiers ovat kirjoissaan kyseenalaistaneet Charrièren tarinan joitain osia. Esimerkiksi Charrièren väitetystä olosta Pirunsaarella ei löydy merkintöjä ranskalaisten arkistoissa. Vuonna 2005 silloin 104-vuotias ranskalainen Charles Brunier väitti olevansa oikea Papillon. Hän oli vankina samassa paikassa samaan aikaan kuin Charrière, ja myös hänellä oli perhostatuointi.
Leena Brusiin
Leena Marketta Brusiin (8. toukokuuta 1946 Turku – 11. helmikuuta 2019 ) oli vuoden 1968 Miss Suomi ja Miss Eurooppa. Hän oli myös Miss Universum -kilpailun 2. perintöprinsessa 1968 ja vuonna 1967 Miss Cinema Europa. Brusiin työskenteli myöhemmin mallina ja näytteli kahdessa Spede Pasasen elokuvassa. Hänellä ja kirjailija Jussi Talvella on vuonna 1971 syntynyt poika. Brusiin ja Talvi eivät koskaan esiintyneet julkisesti yhdessä.
Brusiinin isä Otto Brusiin oli merkittävä oikeusfilosofi. Brusiinin sisar on entinen kansanedustaja Kaarina Suonio. Missivuotenaan Brusiin oli 172 senttimetriä pitkä ja hän painoi 58 kiloa.
Leena Brusiin sairastui jo nuorena punahukkaan, harvinaiseen auto­immuuni­sairauteen, mutta ensimmäisten oireiden ilmaantumisesta kesti vielä kymmenkunta vuotta, ennen kuin tauti diagnosoitiin. Vuonna 1982 hän antoi haastattelun Kauneus ja terveys -lehdelle, minkä jälkeen hän ei enää esiintynyt julkisuudessa.
Brusiin kuoli helmikuussa 2019, mutta tieto kuolemasta tuli julkisuuteen vasta kesäkuussa 2021.
Dylan Mulvaney
Dylan Mulvaney (s. 29. joulukuuta 1996) on yhdysvaltalainen näyttelijä, koomikko ja TikTok- persoona. Hänet tunnetaan sukupuolenkorjaukseensa liittyvistä päivittäisistä videoistaan sosiaalisen median alustalla TikTokissa vuoden 2022 alusta lähtien. Lokakuussa 2022 Mulvaney puhui Yhdysvaltain presidentin Joe Bidenin kanssa Valkoisessa talossa transsukupuolisten oikeuksista.
Huhtikuussa 2023 Mulvaneylla oli yli 10 miljoonaa seuraajaa TikTok-alustalla ja hänen videosarjaansa, Days of Girlhood, oli katsottu yli miljardi kertaa.
Varhainen elämä ja koulutus
Mulvaney syntyi 29. joulukuuta 1996 San Diegossa, Kaliforniassa. Hän valmistui Cincinnatin yliopiston College-Conservatory of Musicista vuonna 2019 Bachelor of Fine Arts -tutkinnolla erikoistuen musiikkiteatteriin.
2015–2020: Varhaiset näyttelijän roolit
Mulvaney sai ensimmäisen merkittävän roolinsa, Elder White musikaalissa The Book of Mormon, valmistuttuaan yliopistosta. Musikaali johti Mulvaneyn matkustamiseen Yhdysvaltoihin, Meksikoon ja Kanadaan näyttelemään rooliaan. COVID-19-pandemian alkaessa vuonna 2020 hän alkoi julkaista TikTokiin eläin- ja lauluvideoita, jotka keräsivät yleensä joitakin satoja tuhansia katselukertoja.
2021–2022: Sukupuolenkorjaus ja ensimmäiset mediaesiintymiset
Mulvaney tuli kaapista transnaisena COVID-19-pandemian aikana. Hän alkoi dokumentoida sukupuolenkorjaustaan TikTokissa julkaistussa päivittäisessä videosarjassaan "Days of Girlhood" maaliskuussa 2022, ja hänen videonsa alkoivat saada suosiota.
Lokakuussa 2022 Mulvaney esiintyi genderfluid- kampaaja David Lopezin kanssa kosmetiikkabrändi Ulta Beauty podcastissa, jonka aikana hän puhui lapsuudestaan, transsukupuoliseksi esittäytymisestään ja sukupuolenkorjauksestaan.
Myöhemmin saman vuoden lokakuussa Mulvaney tapasi presidentti Joe Bidenin "presidenttifoorumissa" online-uutislehden NowThis Newsille. Kun Mulvaney kysyi viimeaikaisesta lainsäädännöstä, joka rajoittaa republikaanien johtamien lainsäätäjien harjoittamaa sukupuoleen vahvistavaa hoitoa transsukupuolisille nuorille, Biden kutsui sitä "törkeäksi" ja "moraalittomaksi".
NBC Newsin mukaan Mulvaneysta tuli Bidenin tapaamisen jälkeen "oikeistoaktivistien" "vitriolikampanjan" kohde. Republikaanien senaattori Marsha Blackburn julkaisi twiitin, johon hän liitti Mulvaneyn luoman TikTok-videon, ja sanoi "Dylan Mulvaney, Joe Biden ja radikaalit vasemmistohullut haluavat tehdä tästä absurdista normaalia". Konservatiivinen mediapersoona Caitlyn Jenner, joka on myös transsukupuolinen nainen, kirjoitti Twitterissä olevansa samaa mieltä Blackburnin huomautuksista ja kutsui Mulvaneyn videota "absurdiksi".
Useita päiviä myöhemmin Mulvaney julkaisi vastausvideon Jennerille TikTokissa Days of Girlhood -sarjansa päivän 233 videossa, jossa oli kirjallinen viesti: "Seuraajani, älkä lähettäkö hänelle mitään vihaa." Videolla Mulvaney kertoi joutuneensa Jennerin väärinsukupuolittamaksi ja käsitteli Jennerin hänen kehostaan antamia kommentteja sekä sitä, mitä Mulvaney oli oppinut kokemuksesta.
2022–tällä hetkellä: Dylan Mulvaney's Day 365 Live!
Joulukuussa 2022 Mulvaney vahvisti Instagramissa tehneensä kasvojen feminisointileikkauksen. Hän julkaisi kuvan kasvoistaan Instagramissa 27. tammikuuta ja debytoi punaisella matolla 65. vuosittaisessa Grammy-gaalassa 5. helmikuuta 2023.